12. schôdza NR SR - 13. deň - A. dopoludnia
Dátum: 2024-05-09
Poslanec: Michelko, Roman (SNS)
Druh vystúpenia: Vystúpenie

91. Dobre. Takže dobre, verím, že druhý a definitívny pokus, takže na začiatku zdôvodním ešte raz. Obsahom tohto doplňujúceho návrhu sú zmeny v dvoch úrovniach. Jedna je zmena kreovania rady fondu. Mení sa z dnešného modelu, ktorý, teda z modelu, ktorý už prešiel cez pozmeňujúci návrh na výbore, kde je kreovanie fondu robené 8 : 5, osem, priame, návrh ministerky a päť teda občianske združenia, teraz sa to bude meniť v tom zmysle, že sedem nominácií dáva priamo ministerka bez návrhu, jeden dá ministerka na základe nominácie starostov obcí, primátorov miest a predsedov samosprávnych krajov, takže to je prvá zmena. Druhá zásadná zmena je navýšenie rozpočtu z 20 200 000, ktoré boli v tom pozmeňováku, ktorý prešiel cez výbor, na 30 200 000, čiže navŕšenie o 10 mil. a nová funkcionalita, to znamená na infraštruktúrne projekty, ako už bolo uvedené, to znamená kultúrne domy, amfiteátre, knižnice a ďalšia infraštruktúra plus folklórne záležitosti, takže toľko zdôvodnenie. A teraz idem znova načítať doplňujúci návrh. Doplňujúci návrh poslancov Národnej rady Slovenskej republiky Romana Michelka, Dušana Jarjabka a Jána Podmanického k návrhu zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, tlač 151. V bode 1 v čl. 1 sa za bod 1 vkladajú nové body 2 až 13, ktoré znejú: 2. V § 4 ods. 2 sa za písmeno m) vkladá nové písmeno n), ktoré znie: „n) zriaďuje, zlučuje a zrušuje odborné komisie,“. Doterajšie písmená n) až q) sa označujú ako písmená o) až r). V bode 3 v § 4 ods. 2 písm. p) sa za slovo „zmluvy“ vkladajú slová „o poskytnutí finančných prostriedkov (ďalej len „zmluva“)“. V bode 4 v § 4 ods. 2 sa vypúšťa písmeno q). Doterajšie písmeno r) sa označuje ako písmeno q). V bode 5 v § 4 sa dopĺňa odsekom 3, ktorý znie: „(3) O poskytnutí finančných prostriedkov fondom rozhoduje rada. Pri rozhodovaní o poskytnutí finančných prostriedkov rada prihliada na stanovisko odbornej komisie, ktorá je poradným orgánom rady; stanovisko odbornej komisie nie je pre radu záväzné. Rada v rozhodnutí o poskytnutí finančných prostriedkov určí sumu finančných prostriedkov v súlade so schváleným rozpočtom fondu a základný časový rámec pre poskytnutie a použitie finančných prostriedkov.“ V bode 6 v § 5 ods. 1 prvá a druhá veta znie: „Rada má 13 členov. Ôsmich členov rady vymenúva a odvoláva minister kultúry Slovenskej republiky (ďalej len „minister“), z toho jedného na návrh starostov obcí, primátorov miest a predsedov samosprávnych krajov.“ V bode 7 v § 5 sa za odsek 6 vkladá nový odsek 7, ktorý znie: „(7) Člen rady ani jemu blízka osoba nemôže byt' štatutárnym orgánom alebo členom štatutárneho orgánu žiadateľa, ktorý je právnickou osobou, členom riadiaceho, kontrolného alebo dozorného orgánu žiadateľa, ktorý je právnickou osobou a nemôže byt' žiadateľom. Člen rady ani jemu blízka osoba nemôže byt' v priamom realizačnom vzťahu k projektu, ktorý je predmetom žiadosti predloženej rade na posúdenie a hodnotenie. Priamym realizačným vzťahom sa na účely tohto zákona rozumie najmä autorský alebo iný realizačný podiel na projekte alebo majetkový podiel v právnickej osobe, ktorá je žiadateľom vo vzťahu k príslušnej žiadosti.“ Doterajšie odseky 7 až 12 sa označujú ako odseky 8 až 13. (Krátka pauza. Rečník sa napil vody z pohára.) V bode 8 v § 5 ods. 8 sa slová „5 a 6“ nahrádzajú slovami „5 až 7“ a na konci sa pripája táto veta: „Predseda rady oznamuje tieto skutočnosti podpredsedovi rady a ministrovi.“ V bode 9 v § 5 ods. 13 sa slová „odseku 10“ nahrádzajú slovami „odseku 11“. V bode 10 v § 6 sa vypúšťa odsek 2. Doterajšie odseky 3 a 4 sa označujú ako odseky 2 a 3. 11. V § 7 ods. 2 písmeno b) znie: „b) jeho spôsobilosť na právne úkony bola obmedzená právoplatným rozhodnutím súdu,“. 12. V § 7 ods. 2 písm. c) sa slová „§ 5 ods. 5 a 6“ nahrádzajú slovami „§ 5 ods. 5 až 7“. 13. V § 7 ods. 3 sa slová „§ 5 ods. 8“ nahrádzajú slovami „§ 5 ods. 9“. Nasledujúce body sa primerane prečíslujú. Tento bod nadobúda účinnosť 1. júna 2024, čo sa primerane premietne aj do ustanovenia o nadobudnutí účinnosti zákona. 2. V čl. 1 sa za bod 3 vkladajú nové body 4 až 29, ktoré znejú: „4. V § 10 ods. 2 sa za slovo „vymenovať“ vkladajú slová „alebo zvoliť“. V bode 5 v § 10 ods. 4 sa na konci pripája čiarka a tieto slová: „ak bol do funkcie vymenovaný ministrom, alebo predsedovi rady, ak bol do funkcie zvolený radou“. V bode 6 v § 11 ods. 1 druhej vete sa za slovo „vymenovaná“ vkladajú slová „alebo zvolená“. V bode 7 v § 11 ods. 2 sa za slovo „vymenovaný“ vkladajú slová „alebo zvolený“ a za slovo „vymenovania“ sa vkladajú slová „alebo zvolenia“. V bode 8 v § 12 ods. 1 písm. b) sa za slovo „ministrovi,“ vkladajú slová „ak bol člen dozornej komisie do funkcie vymenovaný ministrom, alebo predsedovi rady, ak bol člen dozornej komisie do funkcie zvolený radou,“. V bode 9 v § 12 ods. 2 a 3 sa za slovo „Minister“ vkladajú slová „alebo rada“. V bode 10 § 13 ods. 2 sa vypúšťa písmeno a). Doterajšie písmená b) až k) sa označujú ako písmená a) až j). V bode 11 v § 13 ods. 2 sa vypúšťa písmeno h). Doterajšie písmená i) až j) sa označujú ako písmená h) až i). V bode 12 v § 15 ods. 2 písmeno b) znie: „b) jeho spôsobilosť na právne úkony bola obmedzená právoplatným rozhodnutím súdu,“. V bode 13 v § 17 ods. 1 sa za prvú vetu vkladá nová druhá veta, ktorá znie: „Odborné komisie sú poradným orgánom rady.“ V bode 14 v § 17 ods. 3 v prvej vete sa slová „v ktorých je hodnotiteľom žiadosti“ nahrádzajú slovami „v ktorých posudzuje žiadosť“ a v druhej vete sa vypúšťajú slová „a hodnotenie“. V bode 15 v § 17 ods. 7 sa slovo „hodnotia“ nahrádza slovom „posudzujú“ a vypúšťajú sa slová „so zásadami, spôsobom a kritériami hodnotenia žiadostí a“. 16. V § 17 odsek 8 znie: „(8) Odborné komisie predkladajú svoje stanoviská v písomnej forme rade. V stanovisku odporučia alebo neodporučia poskytnutie finančných prostriedkov a navrhnutú sumu finančných prostriedkov v súlade so schváleným rozpočtom fondu.“ V bode 17 v § 17 ods. 9 sa slovo „Hodnotenie“ nahrádza slovom „Posudzovanie“. 18. V § 18 sa odsek 1 dopĺňa písmenami l) a m), ktoré znejú: „l) podporu obnovy, modernizácie a infraštruktúry objektov určených na realizáciu kultúrnych a umeleckých aktivít, najmä kultúrnych domov, amfiteátrov, knižníc, múzeí, galérií, divadiel a kultúrno-osvetových zariadení, m) podporu tradičnej ľudovej kultúry, najmä materiálno-technického zabezpečenia propagácie a prezentácie tradičnej ľudovej kultúry.“ 19. V § 18 odseky 8 a 9 znejú: „(8) O poskytnutí finančných prostriedkov rozhodne rada do 90 pracovných dní od posledného dňa obdobia určeného fondom na predloženie žiadostí, ak je žiadosť úplná. Rada rozhodne o a) poskytnutí finančných prostriedkov, ak schválila projekt a ak je to v súlade s pravidlami poskytovania štátnej pomoci podľa osobitného predpisu, b) neposkytnutí finančných prostriedkov, ak neschválila projekt alebo ak to nie je v súlade s pravidlami poskytovania štátnej pomoci podľa osobitného predpisu. (9) Rozhodnutie rady podľa odseku 8 fond zverejní v súlade s § 26 na svojom webovom sídle V rozhodnutí podľa odseku 8 písm. b) sa uvedú dôvody neposkytnutia finančných prostriedkov. Proti rozhodovaniu... proti rozhodnutiu podľa odseku 8 sa nemožno odvolať. 20. V § 18 ods. 10 sa za slová „odseku 8“ vkladajú slová „písm. a)“. Ešte raz. V bode 20 v § 18 ods. 10 sa za slová „odseku 8“ vkladajú slová „písm. a)“. 21. V § 19 ods. 2 písmeno f) znie: f) ktorému bola v predchádzajúcich troch rokoch uložená pokuta za porušenie zákazu nelegálneho zamestnávania podľa osobitného predpisu. V bode 22 v § 19 ods. 4 písm. a) a b) sa slová „je člen odbornej komisie hodnotiteľom“ nahrádzajú slovami „posudzuje žiadosti“. V bode 23 v § 20 ods. 11 v druhej vete sa slová „s jej písomným hodnotením predkladá riaditeľovi“ nahrádzajú slovami „so svojím stanoviskom predkladá rade“. V bode 24 V § 22 odsek 6 znie: „(6) Na účely poskytnutia finančných prostriedkov je žiadateľ povinný pred podpisom zmluvy doručiť fondu potvrdenie príslušného súdu o tom, že proti žiadateľovi nie je vedené exekučné konanie; potvrdenie nesmie byt' staršie ako tri mesiace.“ 25. V § 23 ods. 6 sa slová „95 %“ nahrádzajú slovami „94 %“ V bode 26 v odseku 27... Nie. V bode 26... Bod 26. V § 23 ods. 7 písm. a) sa slová „5 %“ nahrádzajú slovami „6 %“ V bode 27 v § 24 ods. 1 sa slová „20 000 000 eur“ nahrádzajú slovami „30 200 000 eur“. V bode 28 v § 24 ods. 2 sa slová „20 %“ nahrádzajú slovami „25 %“. V bode 29 v § 25b ods. 6 písm. b) a v § 25d ods. 6 písm. b) sa slová „§ 13 ods. 2 písm. j)“ nahrádzajú slovami „§ 13 ods. 2 písm. h)“. Nasledujúce body sa primerane prečíslujú. Body 4 až 24 a body 27 až 29 nadobúdajú účinnosť 1. júna 2024 a body 25 a 26 nadobúdajú účinnosť 1. januára 2025, čo sa primerane premietne aj do ustanovenia o nadobudnutí účinnosti zákona. V súvislosti s predloženým doplňujúcim návrhom žiadam zároveň vyňatie bodov 3 až 6 spoločnej správy na samostatné hlasovanie. Ďakujem.